 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስትራቴጂካዊ ኣገዳስነት ኤርትራን ወተሃደራዊ መዓስከራት ሃገራት ወጻኢን 14 መስከረም 2020 መግለጺ ስእሊ, ዜርእስላሰ ረድኢን ኣርሄ ሓመድናካን ኣብ ዝሓለፈ ሳምንቲ ሓደ ፍሉጥ ናይ ጀርመን ጋዜጣ ሩስያ ኣብ ኤርትራ ወታሃደራዊ መዓስከር ክትሃንጽ እያ ዝብል ወረ ምስ ዘርገሐ ሚኒስተር ዜና ኣቶ የማነ ገብረመስቀል ኣብ ትዊተር እቲ ወረ ሓቂ ዘይምዃኑ ኤርትራ ሩስያ ወተሃደራዊ መዓስከር ንኽትሃንጽ ዝኾነ ይኹን ውዕልን መብጽዓን ከምዘይኣተወት ሓቢሩ እቲ ንሓደ ምስጢራዊ ሰነድ መንግስቲ ጀርመን ብምጥቃስ ዝሰፈረ ጸብጻብ ሩስያ ኣብ ሽዱሽተ ሃገራት ኣፍሪቃ ወታሃደራዊ መዓስከራት ክትሃንጽ መደብ ከም ዘለዋን ካብተን ሃገራት ናይ ውዕል መብጽዓ ከምዝተኣትወላን ዝሕብርዩ እተን ዝተጠቕሳ 6 ሃገራት ከኣ ሪፓብሊክ ማእከላይ ኣፍሪቃ ግብጺ ኤርትራ ማዳጋስካር ሞዛምቢክን ሱዳንን እየን ኣብ ዝሓለፈ ሰሙን እስራኤል ካብ 2016 ጀሚራ ኣብ ኤርትራ ምስጢራዊ መደበር መስሪታ ንዝብል ጸብጻብ ሚኒስትር ዜና ኤርትራ ኣቶ የማነ ገረብመስቀል እቲ ጸብጻብ ንምድንጋር ዝዓለመዩ ብምባል ነጺግዎ ኣብ መጋቢት 2020ውን ኤርትራ ወታሃደራዊ መዓስከር ሓይሊ ባሕሪ ግብጺ ከተአንግድ ትቀራረብ ኣላ ንዝብል ወረ መሰረት ዘይብሉዩ ክትብል ነጺጋቶ ነይራ ሚኒስትሪ ዜና ኤርትራ ሽዑኡ ኣብ ዘውጽኦ ጋዜጣዊ መግለጺ እቲ ብሓደ ኣራብ ዊክሊ ዝተባህለ ኣብ ለንደን ዝመደበሩ ማዕከን ዜና ዝወጸኣ ጸብጻብ ዝተደጋገመን ዘሰልቹን ናይ ሓሶት ሓበሬታዩ ክብል ኮኒኑዎ ኣብ ክሊ ቀይሕ ባሕሪ ቀንዲ ስግኣታት ጸጥታ ኣየኖትዮም? 